ดีเอสไอได้เวลา สอบสมเด็จช่วง
ปมซื้อเบนซ์โบราณ ทนายขอหารือก่อน,ดีเอสไอเดินทางเข้าสอบสมเด็จพระมหารัชมังคลาจารย์ (ช่วง วรปุญฺโญ) เจ้าอาวาสวัดปากน้ำ ก่อนเวลานัดหมาย 1 ชม. หัวหน้าทีมกฎหมายเผยเป็นการหารือกรอบประเด็นการสอบสวน ยังไม่อนุญาตให้ลงลึกในรายละเอียด พร้อมแจงที่มาเงินซื้อรถ 4 ล้านบาท ด้าน ไพบูลย์ นิติตะวัน ชี้การใช้อำนาจของมหาเถรสมาคมตามกฎมหาเถรสมาคมย่อมนำมาใช้กับกรณีพระธัมมชโย เจ้าอาวาสวัดพระธรรมกายได้ หากบ่ายเบี่ยงไม่มีอำนาจดำเนินการอาจเข้าข่ายละเว้นการปฏิบัติหน้าที่โดยมิชอบ,กรณีความขัดแย้งหลังที่ประชุมมหาเถรสมาคม (มส.) เสนอชื่อสมเด็จพระมหารัชมังคลาจารย์ (ช่วง วรปุญฺโญ) เจ้าอาวาสวัดปากน้ำ ภาษีเจริญ เป็นสมเด็จพระสังฆราช องค์ที่ 20 แห่งกรุงรัตนโกสินทร์ ท่ามกลางกระแสการคัดค้านและสนับสนุนจากหลายฝ่าย ทำให้รัฐบาลต้องชะลอการเสนอชื่อขึ้นทูลเกล้าฯ ขณะที่ดีเอสไอเตรียมเข้าสอบปากคำในประเด็นที่มารถเบนซ์โบราณในความครอบครองของสมเด็จพระมหารัชมังคลาจารย์ เพื่อคลายข้อสงสัย,ความคืบหน้าที่วัดปากน้ำ ภาษีเจริญ เมื่อเวลา 17.30 น.วันที่ 16 มี.ค. นายสมศักดิ์ โตรักษา หัวหน้าทีมกฎหมายวัดปากน้ำ ภาษีเจริญ เปิดเผยกับผู้สื่อข่าวที่มารอทำข่าวกรณีดีเอสไอเดินทางมาสอบปากคำสมเด็จพระมหารัชมังคลาจารย์ หรือสมเด็จช่วง วรปุญฺโญ ตามนัดหมายในเวลา 20.00 น.ว่า สมเด็จช่วงเตรียมลงมาพูดคุยกับดีเอสไอด้วยตัวเอง แต่เป็นการหารือเพื่อให้ดีเอสไอกำหนดกรอบการสอบปากคำว่าเกี่ยวข้องกับความผิดในการจัดซื้อรถเบนซ์โบราณ สีครีม ทะเบียน ขม 99 กรุงเทพมหานคร ในประเด็นใดบ้าง ยังไม่อนุญาตให้ดีเอสไอสอบปากคำสมเด็จช่วงตามที่ร้องขอ ต้องรอให้ทำหนังสือว่าจะเดินทางมาสอบปากคำอย่างเป็นทางการเมื่อใดอีกครั้ง,นายสมศักดิ์ยังชี้แจงถึงประเด็นที่มาของเงินซื้อรถโบราณ 4 ล้านบาท ว่ามีผู้มีจิตศรัทธามอบเงินสดผ่านโครงการซื้อรถโบราณ 1 ล้านบาท ให้กับสมเด็จช่วงโดยตรง เพื่อนำไปเป็นค่าใช้จ่ายในการซื้อรถยนต์โบราณ ซึ่งเป็นการบริจาคส่วนตัว จึงไม่มีใบอนุโมทนาบัตร แต่มีหลักฐานการสั่งจ่ายเช็คชัดเจน ผู้บริจาคเข้าให้ปากคำกับดีเอสไอแล้ว ส่วนเงินอีก 3 ล้านบาท มาจากการรวบรวมจากผู้มีจิตศรัทธาผ่านโครงการซื้อรถโบราณ โดยมอบให้พระมหาศาสนามุนี หรือหลวงพี่แป๊ะเป็นผู้ดำเนินการ,มีรายงานว่าในเวลา 19.00 น. พ.ต.ท.สมบูรณ์ สาระสิทธิ์ รองอธิบดีดีเอสไอ ในฐานะตัวแทน พ.ต.อ.ไพสิฐ วงศ์เมือง อธิบดีดีเอสไอ พร้อมด้วยพนักงานสอบสวนสำนักภาษีอากร ดีเอสไอ 5 นายและอัยการสำนักสอบสวน 2 ท่าน มาสอบปากคำสมเด็จช่วง ตามคำเชิญของทนายวัดปากน้ำ ในฐานะพยานผู้ซื้อรถจดประกอบ โดยไม่อนุญาตให้บุคคลภายนอกเข้ารับฟังการสอบปากคำ ท่ามกลางชุดเจ้าหน้าที่ของวัดกระจายกำลังดูแลความปลอดภัยโดยรอบประมาณ 20 นาย,วันเดียวกัน องค์กรพิทักษ์พระพุทธศาสนา ภาคใต้ ออกแถลงการณ์ฉบับที่ 2 ชี้แจง กรณีพุทธะอิสระให้ข้อมูลคลาดเคลื่อนเกี่ยวกับพระสงฆ์ภาคใต้ และขอให้รัฐบาลสร้างความเชื่อมั่นให้กับชาวพุทธในพื้นที่ภาคใต้ แก้ไขปัญหาต่างๆ ที่เกิดขึ้นกับพระพุทธศาสนาให้คลี่คลายโดยเร็ว ระบุว่ากรณีพุทธะอิสระให้ข้อมูลที่คลาดเคลื่อนไปจากข้อเท็จจริงเกี่ยวกับพระสงฆ์ภาคใต้ อาจสร้างความเสียหายต่อคณะสงฆ์และชาวพุทธ องค์กรพิทักษ์พระพุทธศาสนาภาคใต้ ขอชี้แจงว่าพระสงฆ์ภาคใต้รวมตัวกันทำกิจกรรมต่างๆทางด้านศาสนา เพื่อรักษาพระพุทธศาสนาและพึ่งพาตนเอง สืบเนื่องจากพระสงฆ์และชาวพุทธได้รับผลกระทบอย่างรุนแรงจากเหตุการณ์ความไม่สงบมาอย่างต่อเนื่องและไม่มีทีท่าว่าจะยุติลง พระสงฆ์และชาวพุทธต้องอยู่อย่างหวาดผวา บาดเจ็บล้มตายเป็นอันมาก ไร้การเหลียวแลจากภาครัฐอย่างจริงจัง ซ้ำร้ายพุทธะอิสระและพวกพ้องอาศัยเวทีการเมืองเคลื่อนไหวสร้างความสับสนขึ้นในคณะสงฆ์ โดยยกการสถาปนาสมเด็จพระสังฆราชเป็นเครื่องบังหน้า ทั้งๆที่มหาเถรสมาคมประชุมมีมติเสนอรายชื่อสมเด็จพระราชาคณะที่อาวุโสสูงสุดโดยสมณศักดิ์ในการสถาปนาเป็นสมเด็จพระสังฆราชไปแล้ว แต่พุทธะอิสระและพวกพ้องยังเคลื่อนไหวสร้างเงื่อนไข เพื่อไม่ให้สามารถดำเนินการตามกฎหมายคณะสงฆ์ โดยไม่มีเจ้าหน้าที่รัฐตักเตือน ยุติการสร้างความวุ่นวาย หากรัฐบาลยังไม่ห้ามปรามตักเตือน ให้ยุติการสร้างความวุ่นวายสับสนแก่คณะสงฆ์ องค์กรพิทักษ์พระพุทธศาสนาภาคใต้ จำต้องมีมาตรการยุติปัญหาดังกล่าว,ก่อนหน้านี้นายสุวพันธุ์ ตันยุวรรธนะ รมต.ประจำสำนักนายกรัฐมนตรี กล่าวถึงกรณีกรมสอบสวนคดีพิเศษเตรียมขอเอกสารหลักฐานที่เกี่ยวกับการรับถวายรถเบนซ์โบราณ ของสมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช เจ้าอาวาสวัดปากน้ำ ภาษีเจริญ ว่า สำนักงานพระพุทธศาสนาแห่งชาติ (พศ.) อาจต้องเข้าร่วมสังเกตการณ์ เนื่องจากเป็นฝ่ายเลขาธิการของมหาเถรสมาคม (มส.) ส่วนจะต้องรายงานรัฐบาลด้วยหรือไม่นั้นเป็นเรื่องของดีเอสไอ ขณะนี้การแต่งตั้งสมเด็จพระสังฆราช สถานะยังเหมือนเดิม,ที่รัฐสภา นายไพบูลย์ นิติตะวัน อดีตประธานคณะกรรมการปฏิรูปแนวทางและมาตรการปกป้องพิทักษ์กิจการพระพุทธศาสนา สภาปฏิรูปแห่งชาติ (สปช.) แถลงว่า การใช้อำนาจของมหาเถรสมาคมตามกฎมหาเถรสมาคมฉบับที่ 21 (พ.ศ.2538) ลงมติให้พระยันตระสละสมณเพศในการกระทำผิดครุกาบัติได้นั้น ย่อมนำมาใช้กับกรณีพระธัมมชโย เจ้าอาวาสวัดพระธรรมกาย ที่กระทำผิดครุกาบัติได้เช่นเดียวกัน เพราะเมื่อสมเด็จพระญาณสังวร สมเด็จพระสังฆราชทรงมีพระลิขิตแล้วส่งไปให้มหาเถรสมาคม พิจารณาในวันที่ 10 พ.ค.42 มหาเถรสมาคมมีอำนาจหน้าที่นำขึ้นมาพิจารณาลงมติให้พระธัมมชโยว่าต้องอาบัติปาราชิกตามพระลิขิตหรือไม่ การบ่ายเบี่ยงว่าไม่มีอำนาจที่จะดำเนินการตามพระลิขิตนั้นอาจเข้าข่ายละเว้นการปฏิบัติหน้าที่โดยมิชอบ เพื่อช่วยเหลือพระธัมมชโยไม่ต้องอาบัติปาราชิกตามพระลิขิต ตนจัดส่งข้อมูลเพิ่มเติมดังกล่าวไปยังกรมสอบสวนคดีพิเศษและสำนักงานผู้ตรวจการแผ่นดิน เพื่อพิจารณาเพิ่มเติมกับคำร้องที่เคยยื่นแล้ว
ดีเอสไอเดินทางเข้าสอบสมเด็จพระมหารัชมังคลาจารย์ (ช่วง วรปุญฺโญ) เจ้าอาวาสวัดปากน้ำ ก่อนเวลานัดหมาย 1 ชม. หัวหน้าทีมกฎหมายเผยเป็นการหารือกรอบประเด็นการสอบสวน ยังไม่อนุญาตให้ลงลึกในรายละเอียด พร้อมแจงที่มาเงินซื้อรถ 4 ล้านบาท
ข่าวหน้า1,ดีเอสไอ,สมเด็จช่วง,วัดปากน้ำ,รถหรู,สมเด็จพระมหารัชมังคลาจารย์,ช่วง วรปุญฺโญ,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ